Παγκόσμιο πρωτάθλημα Φόρμουλα 1 (2019)

Το Παγκόσμιο πρωτάθλημα Φόρμουλα 1 για το 2019 είναι το 70ό το οποίο διοργανώνει η FIA. Περιλαμβάνει 21 Γκραν Πρι τα οποία ξεκινησαν στην Αυστραλία στις 17 Μαρτίου και ολοκληρώθηκαν στο Άμπου Ντάμπι την 1η Δεκεμβρίου. Ο Λιούις Χάμιλτον αναδείχθηκε πρωταθλητής στο πρωτάθλημα των οδηγών ενώ η Mercedes αναδείχθηκε πρωταθλήτρια στο πρωτάθλημα των κατασκευαστών.

Ομάδες και Οδηγοί
Οι ακόλουθες ομάδες και οδηγοί έχουν δηλώσει συμμετοχή για τη σεζόν 2019.

Αλλαγές στους οδηγούς
 Ο Καναδός Λανς Στρολ έφυγε απ' τη Williams και θα τρέχει με την ομάδα Racing Point F1 της οποίας ιδιοκτήτρια είναι μια Ανώνυμη Εταιρεία Μετόχων με επικεφαλής τον πατέρα του Λόρενς Στρολ όπου πήρε τη θέση του Γάλλου Εστεμπάν Οκόν ο οποίος πήγε στη Mercedes όπου θα έχει ρόλο δοκιμαστή και αναπληρωματικού οδηγού. Η Williams στη θέση του Στρολ τοποθέτησε τον Βρετανό Τζορτζ Ράσελ. Επίσης η ομάδα αυτή δε θα έχει φέτος στο ρόστερ της ούτε το Ρώσο Σεργκέι Σιρότκιν και στη θέση του έχει τοποθετήσει τον Πολωνό Ρόμπερτ Κούμπιτσα ο οποίος επιστρέφει στη Φόρμουλα 1 μετά από 8 χρόνια απουσίας.
 Ο Βέλγος Στόφελ Φαντόρν εγκατέλειψε τη Φόρμουλα 1 και φέτος θα συμμετέχει στη Φόρμουλα Ε.
Στη θέση του η Μακλάρεν τοποθέτησε τον έως τώρα Βρετανό δοκιμαστή της Λάντο Νόρις.

 Ο Φινλανδός Κίμι Ραϊκόνεν εγκατέλειψε τη Σκουντερία Φερράρι και θα τρέχει με τη Sauber η οποία είναι η ομάδα απ' την οποία ξεκίνησε την καριέρα του στη Φόρμουλα 1 το 2001.
 Ο Νεοζηλανδός Μπρέντον Χάρτλεϊ κρίθηκε απ' τον επικεφαλής της Τόρο Ρόσο Φραντς Τοστ ανεπαρκής και εγκαταλείπει κι αυτός αναγκαστικά τη Φόρμουλα 1. Στη θέση του θα μπει ο Ταϊλανδός Αλεξάντερ Άλμπον.
 Ο Μονεγάσκος Σαρλ Λεκλέρ πήγε απ' τη Sauber στη Φερράρι όπου πήρε τη θέση του Ραϊκόνεν.
 Ο Αυστραλός Ντάνιελ Ρικιάρντο έφυγε απ' τη Red Bull και πήγε στη Renault όπου πήρε τη θέση του Ισπανού Κάρλος Σάινθ Jr ο οποίος με τη σειρά του πήγε στη Μακλάρεν στη θέση του συμπατριώτη του Φερνάντο Αλόνσο ο οποίος αποφάσισε να εγκαταλείψει το σπορ για να δοκιμάσει την τύχη του κάπου αλλού. Η Red Bull στη θέση του Ρικιάρντο τοποθέτησε το Γάλλο Πιερ Γκασλί ο οποίος πήρε προαγωγή απ' την Τόρο Ρόσο η οποία με τη σειρά της τοποθέτησε στη θέση του το Ρώσο Ντανιίλ Κβίατ ο οποίος πέρυσι ήταν αναπληρωματικός οδηγός στη Φερράρι.
 Ο Σουηδός Μάρκους Έρικσον εγκατέλειψε κι εκείνος τη Φόρμουλα 1 και φέτος θα συμμετάσχει στο Πρωτάθλημα Indy Cars στις ΗΠΑ.

Πρόγραμμα
Οι ακόλουθοι αγώνες είναι προγραμματισμένοι για το 2019.

Αλλαγές

Τεχνικές διαφοροποιήσεις

Σε μια προσπάθεια επίτευξης περισσότερων προσπερασμάτων στην πίστα οι ομάδες συμφώνησαν να κάνουν αρκετές αεροδυναμικές αλλαγές που αλλάζουν τον τρόπο κατασκευής της μπροστινής και της πίσω αεροτομής. Η μπροστινή αεροτομή επαναδημιουργήθηκε με στόχο να περνά περισσότερος αέρας ενώ και στην πίσω αεροτομή έγινε μεγαλύτερο το κενό που υπάρχει όταν ενεργοποιείται το Drag Reduction System (DRS) κάτι το οποίο το κάνει πιο ισχυρό. 

Επίσης αποφασίστηκε η αύξηση του ανώτατου ορίου καυσίμων από 105 κιλά σε 110 κιλά για να μην χρειάζεται οι οδηγοί να κάνουν μονίμως οικονομία στα καύσιμα κατά τη διάρκεια του αγώνα. Επιπλέον το βάρος των οδηγών δεν θα συμπεριλαμβάνεται στο κατώτατο όριο βάρους των μονοθεσίων καθώς αυτό συνέβαλλε στο να έπρεπε οι οδηγοί να χάσουν πολλά κιλά για να είναι νόμιμο το μονοθέσιο. Οι οδηγοί που ζυγίζουν κάτω από 80 κιλά θα πρέπει να προσθέσουν βάρος γύρω από το κάθισμά τους στο μονοθέσιο για να μην έχουν κάποιο πλεονέκτημα σε σχέση με άλλους. Αυτές οι αλλαγές έχουν σκοπό να μειώσουν το πλεονέκτημα που έχουν οι πιο μικρόσωμοι οδηγοί σε σχέση με τους ψηλότερους και βαρύτερους οδηγούς αλλά και για να αποφευχθούν ακραίες δίαιτες.

Σύστημα βαθμολόγησης

Από φέτος, για πρώτη φορά από το 1959, αποφασίστηκε επίσημα να παίρνει έναν πόντο επιπλέον όποιος οδηγός κάνει τον ταχύτερο γύρο του αγώνα με την προϋπόθεση ότι ο οδηγός αυτός έχει τερματίσει στην πρώτη δεκάδα. Αν τον ταχύτερο γύρο τον κάνει ένας οδηγός που έχει τερματίσει εκτός δεκάδας ή που έχει εγκαταλείψει τότε δεν παίρνει κανείς τον επιπλέον βαθμό.

Ασφάλεια οδηγών

Η FIA παραχώρησε νέα είδη κράνων τα οποία θα είναι σχεδιασμένα έτσι ώστε να αυξήσουν την ασφάλεια των οδηγών. Συγκεκριμένα, τα νέα κράνη θα περάσουν από περισσότερους ελέγχους όπου βάση δίνεται στην απορρόφηση και την εκτροπή αλλά και στην μείωση πιθανότητας εισχώρησης αντιμένου στο εσωτερικό του κράνους.

Ελαστικά

Η Pirelli αποφάσισε να αλλάξει την ονομασία αλλά και την ποικιλία των στεγνών ελαστικών για το 2019 έπειτα από αίτημα της FIA και των παραγόντων της Φόρμουλα 1. Ο λόγος αυτού του αιτήματος ήταν ότι το περσινό σύστημα με τα πολλά και διάφορα χρώματα και ονόματα των ελαστικών ήταν δύσκολα κατανοητά από τον κοινό θεατή. Από φέτος λοιπον σε κάθε αγώνα θα υπάρχουν μόνο 3 χρώματα και 3 ονομασίες για τα στεγνά ελαστικά. Συγκεκριμένα θα είναι το Hard με άσπρο χρώμα, το Medium με κίτρινο χρώμα και το Soft με κόκκινο χρώμα. Η μαλακότητα των ελαστικών θα δίνεται με την ονομασία C1, C2, C3, C4 και C5 με το C1 να είναι το πιο σκληρό και το C5 το μαλακότερο ελαστικό. Τα ελαστικά λοιπόν που παρέχει η Pirelli είναι 5 όμως σε κάθε αγώνα θα επιλέγει 3 συγκεκριμένα ανάλογα με τις ανάγκες της πίστας και αυτά τα 3 θα έχουν τα 3 προαναφερθέντα χρώματα σε όλους τους αγώνες.

Νικητές ανά αγώνα

Βαθμολογία οδηγών

Η βαθμολογία για το πρωτάθλημα των οδηγών είχε ως εξής:

|valign="top"|

Έντονοι χαρακτήρες - Pole positionΠλάγιοι χαρακτήρες - Ταχύτερος γύρος
|}
† - Οδηγοί που δεν τερμάτισαν τον αγώνα, αλλά κατατάχθηκαν έχοντας συμπληρώσει πάνω από το 90% της συνολικής διαδρομής.

Βαθμολογία κατασκευαστών

Παραπομπές

Εξωτερικοί σύνδεσμοι
 

2019